พระเจ้าฟือร์นังดูที่ 2 แห่งโปรตุเกส

พระเจ้าฟือร์นังดูที่ 2 (; ; 29 ตุลาคม พ.ศ. 2359 – 15 ธันวาคม พ.ศ. 2428) เป็นพระมหากษัตริย์โปรตุเกสและเป็นพระราชสวามีในสมเด็จพระราชินีนาถมารีอาที่ 2 แห่งโปรตุเกสนับตั้งแต่การประสูติกาลพระราชโอรสองค์แรกใน พ.ศ. 2380 จนถึงการสวรรคตของพระนางในปีพ.ศ. 2396 

ตามกฎหมายของโปรตุเกส เพียงหลังจากการประสูติของพระราชโอรสพระองค์แรกในปีพ.ศ. 2380 พระองค์ทรงได้รับพระอิสริยยศในฐานะพระมหากษัตริย์พระราชสวามี รัชกาลของพระองค์สิ้นสุดด้วยการสวรรคตของพระมเหสีในปีพ.ศ. 2396 แต่พระองค์ก็ทรงดำรงเป็นผู้สำเร็จราชการแทนพระองค์ในรัชกาลของพระราชโอรสคือ พระเจ้าเปดรูที่ 5 แห่งโปรตุเกสจนถึงปีพ.ศ. 2398 พระองค์ทรงประสูติในฐานะราชนิกุลเยอรมันสายซัคเซิน-โคบูร์กและโกทา

ช่วงต้นพระชนม์ชีพ
พระนามเมื่อประสูติของพระองค์คือ แฟร์ดีนันท์ เอากุสท์ ฟรันทซ์ อันโทน เป็นพระราชโอรสในเจ้าชายแฟร์ดีนันท์แห่งแซ็กซ์-โคบูร์กและก็อตธากับเจ้าหญิงมารีอา แอนโตนีอา คอฮารี เดอ คซาบราก เจ้าชายแฟร์ดีนันท์ทรงเติบโตขึ้นมาในหลายสถานที่ ไม่ว่าจะเป็นดินแดนของพระราชวงศ์ซึ่งปัจจุบันคือ ประเทศสโลวาเกีย, ราชสำนักแห่งออสเตรียและเยอรมนี พระองค์ทรงเป็นพระราชนัดดาในสมเด็จพระเจ้าเลโอโปลด์ที่ 1 แห่งเบลเยียมและทรงเป็นพระญาติชั้นหนึ่งของพระโอรสของพระองค์ซึ่งก็คือ สมเด็จพระเจ้าเลโอโปลด์ที่ 2 แห่งเบลเยียมและจักรพรรดินีชาร์ลอตแห่งเม็กซิโก อีกทั้งและสมเด็จพระราชินีนาถวิกตอเรียแห่งสหราชอาณาจักรกับเจ้าชายอัลเบิร์ต พระราชสวามีของพระนาง

พระมหากษัตริย์แห่งโปรตุเกส
ตามกฎหมายของโปรตุเกส พระราชสวามีในสมเด็จพระราชินีนาถจะได้รับพระอิสริยยศ "พระมหากษัตริย์" หลังจากสมเด็จพระราชินีนาถทรงมีพระสูติกาลบุตรพระองค์แรกจากการอภิเษกสมรสครั้งนี้ (นั่นเป็นเหตุผลที่พระราชสวามีพระองค์แรกของสมเด็จพระราชินีนาถคือ โอกุสต์ เดอ โบอาร์แน ไม่ได้รับพระอิสริยยศ "พระมหากษัตริย์") หลังจากการประสูติของพระราชโอรสซึ่งต่อมาคือ พระเจ้าเปดรูที่ 5 แห่งโปรตุเกส เจ้าชายแฟร์ดีนันท์จึงได้รับการเฉลิมพระนามว่า พระเจ้าฟือร์นังดูที่ 2 แห่งโปรตุเกส

ถึงแม้ว่าสมเด็จพระราชินีนาถมารีอาที่ 2 จะทรงมีพระราชอำนาจในการปกครองแต่เพียงผู้เดียว แต่ทั้งสองพระองค์ทรงประกอบพระกรณียกิจร่วมกันอย่างดีและทรงร่วมกันแก้ไขปัญหาวิกฤตต่างๆในรัชกาลของสมเด็จพระราชินีนาถมารีอาที่ 2 พระเจ้าฟือร์นังดูทรงมีบทบาทสำคัญในประวัติศาสตร์การเมืองโปรตุเกส โดยทรงบริหารราชการด้วยพระองค์เองในระหว่างที่พระมเหสีทรงพระครรภ์

แต่ในที่สุด สมเด็จพระราชินีนาถมารีอาที่ 2 เสด็จสวรรคตจากการมีพระประสูติกาลบุตรพระองค์ที่ 11 ทำให้รัชกาลของพระเจ้าฟือร์นังดูต้องสิ้นสุดลง แต่ก็ทรงดำรงเป็นผู้สำเร็จราชการแทนพระองค์ในช่วงปีพ.ศ. 2396 จนถึงพ.ศ. 2398 ในช่วงระหว่างที่พระเจ้าเปดรูที่ 5 ยังไม่ทรงบรรลุนิติภาวะ

บั้นปลายพระชนม์ชีพ
ในปีพ.ศ. 2412 พระองค์ทรงปฏิเสธที่จะรับราชบัลลังก์สเปน

ในบั้นปลายพระชนม์ชีพพระเจ้าเฟอร์นานโดที่ 2 ทรงสมรสกับนักร้องอุปรากรคือ เอลิซา ฮันสเลอร์ และได้บรรดาศักดิ์เป็นเคานท์เตสแห่งเอ็ดลา

พระเจ้าเฟอร์นานโดที่ 2 ทรงเป็นผู้มีสติปัญญาและมีพระทัยใฝ่ทางด้านศิลปะเช่นเดียวกับพระทัยที่นิยมความทันสมัยและแนวคิดเสรีนิยม พระองค์ทรงเป็นผู้เชี่ยวชาญในด้านการแกะสลัก, เครื่องปั้นดินเผาและภาพสีน้ำ

ในปีพ.ศ. 2381 พระองค์ทรงสร้างพระราชวังเปนาใกล้ซินทรา เป็นสถาปัตยกรรมในจินตนาการป่าในสไตล์ที่ผสมผสานในรูปแบบสัญลักษณ์ที่อาจเทียบเคียงได้กับปราสาทนอยชวานชไตน์ของสมเด็จพระเจ้าลุดวิกที่ 2 แห่งบาวาเรีย พระองค์ทรงใช้พระชนม์ชีพในบั้นปลายที่ปราสาทนี้ร่วมกับพระมเหสีพระองค์ที่สอง โดยทรงรับอุปถัมภ์จิตรกรที่ยิ่งใหญ่ตลอดเวลาของพระองค์

อภิเษกสมรสและรัชทายาท
พระเจ้าฟือร์นังดูที่ 2 ทรงอภิเษกสมรสกับสมเด็จพระราชินีนาถมารีอาที่ 2 แห่งโปรตุเกส พระราชธิดาในพระเจ้าเปดรูที่ 4 แห่งโปรตุเกส (ยังทรงเป็นจักรพรรดิเปดรูที่ 1 แห่งบราซิลด้วย) ในภายหลัง หลังจากการสวรรคตของพระราชินีนาถมารีอา พระองค์ก็อภิเษกสมรสอีกครั้งในกรุงลิสบอน วันที่ 10 มิถุนายน พ.ศ. 2412 กับนักแสดงหญิงคือ เอลิซา ฮันสเลอร์ (เกิดที่นูชาเตล 22 พฤษภาคม พ.ศ. 2379 - เสียชีวิตที่ ลิสบอน 21 พฤษภาคม พ.ศ. 2472) ได้รับการสถาปนาเป็นกราฟิน ฟอน เอ็ดลา การอภิเษกสมรสครั้งนี้ไม่มีโอรสธิดา

พระองค์กับพระมเหสีพระองค์แรกทรงมีพระราชโอรสธิดาร่วมกัน 11 พระองค์ ได้แก่

พระรูปพระนามประสูติสิ้นพระชนม์คู่สมรส และพระโอรส-ธิดา หมายเหตุ 120pxพระเจ้าเปดรูที่ 5 แห่งโปรตุเกส 16 ธันวาคม พ.ศ.  2370 11 พฤศจิกายนพ.ศ. 2404อภิเษกสมรส วันที่ 29 เมษายน พ.ศ. 2401 กับเจ้าหญิงสเตฟานีแห่งโฮเฮนโซลเลิร์น-ซิกมารินเงนไม่มีพระโอรสธิดาทรงเป็นพระมหากษัตริย์โปรตุเกสระหว่าง 15 พฤศจิกายน พ.ศ. 2396 - 11 พฤศจิกายน พ.ศ. 2404 120pxพระเจ้าลูอิสที่ 1 แห่งโปรตุเกส 31 ตุลาคม พ.ศ. 2381 19 ตุลาคม พ.ศ. 2432อภิเษกสมรส วันที่ 6 ตุลาคม พ.ศ. 2405 กับเจ้าหญิงมาเรีย เพียแห่งอิตาลีมีพระโอรส 2 พระองค์ ได้แก่พระเจ้าคาร์ลอสที่ 1 แห่งโปรตุเกสเจ้าชายอฟอนโซ ดยุกแห่งโอปอร์โตทรงเป็นพระมหากษัตริย์โปรตุเกสระหว่าง 15 พฤศจิกายน พ.ศ. 2396 - 11 พฤศจิกายน พ.ศ. 2404 120pxเจ้าหญิงมารีอาแห่งโปรตุเกส 4 ตุลาคม พ.ศ. 2383 4 ตุลาคม พ.ศ. 2383สิ้นพระชนม์เมื่อตอนประสูติ 120pxเจ้าชายฌูเอา ดยุกแห่งเบย์รา 16 มีนาคมพ.ศ. 2385 27 ธันวาคมพ.ศ. 2404สิ้นพระชนม์ขณะมีพระชนมายุได้ 19 พรรษาทรงดำรงตำแหน่งดยุกแห่งเบย์ราจนกระทั่งสวรรคต 120pxเจ้าหญิงมารีอา แอนนาแห่งโปรตุเกส21 สิงหาคมพ.ศ. 23865 กุมภาพันธ์พ.ศ. 2427อภิเษกสมรส วันที่ 11 พฤษภาคม พ.ศ. 2402 กับพระเจ้าจอร์จแห่งแซกโซนีมีพระโอรสธิดา 8 พระองค์ ได้แก่เจ้าหญิงมาเรีย โจแอนนาแห่งแซกโซนีเจ้าหญิงเอลิซาเบธแห่งแซกโซนีเจ้าหญิงมาทิลดาแห่งแซกโซนีพระเจ้าเฟรเดอริก ออกัสตัสที่ 3 แห่งแซกโซนีเจ้าหญิงมาเรีย โจเซฟาแห่งแซกโซนีเจ้าชายโยฮัน จอร์จแห่งแซกโซนีเจ้าแม็กซิมิเลียนแห่งแซกโซนีเจ้าชายอัลเบิร์ตแห่งแซกโซนีทรงอภิเษกสมรสกับพระเจ้าจอร์จแห่งแซกโซนี และทรงเป็นพระราชมารดาของพระเจ้าเฟรเดอริก ออกัสตัสที่ 3 แห่งแซกโซนี 120pxอินฟันตาอังตอนีอาแห่งโปรตุเกส17 กุมภาพันธ์พ.ศ. 2388 184527 ธันวาคมพ.ศ. 2456อภิเษกสมรส วันที่ 12 กันยายน พ.ศ. 2404 กับลีโอพ็อลท์ เจ้าชายแห่งโฮเอินท์ซ็อลเลิร์นมีพระโอรสธิดา 3 พระองค์ ได้แก่วิลเลียม เจ้าชายแห่งโฮเอินท์ซ็อลเลิร์นพระเจ้าแฟร์ดีนันท์ที่ 1 แห่งโรมาเนียเจ้าชายคาร์ล อันโทนแห่งโฮเอินท์ซ็อลเลิร์นทรงอภิเษกสมรสกับลีโอพ็อลท์ เจ้าชายแห่งโฮเอินท์ซ็อลเลิร์น และทรงเป็นพระราชมารดาของพระเจ้าแฟร์ดีนันท์ที่ 1 แห่งโรมาเนีย 120pxเจ้าชายฟือร์นังดูแห่งโปรตุเกส23 กรกฎาคมพ.ศ. 23896 พฤศจิกายนพ.ศ. 2404สิ้นพระชนม์ขณะทรงมีพระชนมายุได้ 15 พรรษา 120pxเจ้าชายออกุสโต ดยุคแห่งโคอิมบรา4 พฤศจิกายนพ.ศ. 239026 กันยายนพ.ศ. 2432ทรงไม่อภิเษกสมรสสิ้นพระชนม์ขณะทรงมีพระชนมายุได้ 41 พรรษาทรงดำรงตำแหน่งดยุคแห่งโคอิมบราจนกระทั่งสิ้นพระชนม์ 120pxเจ้าชายลีโอโพลโดแห่งโปรตุเกส 7 พฤษภาคม พ.ศ. 2392 7 พฤษภาคม พ.ศ. 2392สิ้นพระชนม์เมื่อตอนประสูติ 120pxเจ้าหญิงมารีอา ดา กลอเรียแห่งโปรตุเกส 3 กุมภาพันธ์ พ.ศ. 2394 3 กุมภาพันธ์ พ.ศ. 2394สิ้นพระชนม์หลังประสูติได้เพียงไม่กี่ชั่วโมง 120pxเจ้าชายยูจินีโอแห่งโปรตุเกส 15 พฤศจิกายน พ.ศ. 2396 15 พฤศจิกายน พ.ศ. 2396สิ้นพระชนม์หลังพระราชมารดาสวรรคตได้เพียงไม่กี่ชั่วโมง

อ้างอิง



หมวดหมู่:พระมหากษัตริย์โปรตุเกส
หมวดหมู่:คู่อภิเษกสมรสในพระมหากษัตริย์โปรตุเกส
หมวดหมู่:ราชวงศ์บรากังซา
หมวดหมู่:ราชวงศ์ซัคเซิน-โคบวร์คและโกทา
หมวดหมู่:ชาวโปรตุเกสเชื้อสายเยอรมัน